નવી દિલ્હી, 22 ડિસેમ્બર: 20 વર્ષ સુધી કોંગ્રેસની સેવા કર્યા બાદ ખાલી હાથ રહેનાર ડીયૂની પૂર્વ અધ્યક્ષ અલકા લાંબાને જોકે તેમની મહેનતનું ઇનામ આમ આદમી પાર્ટી દ્વારા મળી ગયું છે. દિલ્હી વિધાનસભા ચૂંટણીની ટિકીટ આમ આદમી પાર્ટીએ અલકા લાંબાને આપી છે. શનિવારે મોડી સાંજે જાહેર કરવામાં આવેલી આમ આદમી પાર્ટીના ઉમેદવારોની ચોથી યાદીમાં અલકા લાંબાનું નામ પણ સામેલ હતું. પાર્ટીએ તેમને ચાંદની ચોકથી ચૂંટણી મેદાનમાં ઉતાર્યા છે.